উসমানীয় রাজবংশ
উসমানীয় রাজবংশ (তুর্কি: Osmanlı Hanedanı) তৈরি হয়েছিল মহান উসমানীয় রাজপ্রাসাদ (উসমানীয় তুর্কি: خاندان آل عثمان) এর সদস্যদের দ্বারা তৈরী হয়েছিল, যারা উসমানীয় (তুর্কি: Osmanlılar) হিসেবেও সমানভাবে পরিচিত। উসমানীয় ঐতিহ্য অনুসারে পরিবারটি কায়ী গোত্রের বংশোদ্ভুত; যেটি অগুজ তুর্কদের একটি শাখা।, প্রথম উসমানের অধীনে উত্তরপূর্ব আনাতোলিয়ায় বেইলিক সুগুত জেলায়। উসমানীয় রাজবংশের নাম উসমান প্রথম থেকে এসেছে। যারা আনু. ১২৯৯-১৯২২ খ্রিস্টাব্দ পর্য্নত উসমানীয় সাম্রাজ্য শাসন করেছিল। সাম্রাজ্যের ইতিহাসের অধিকাংশ সময়, সুলতানই ছিলেন মূল শাসক, রাষ্ট্রপ্রধান, সরকার প্রধান। যদিও কিছু ক্ষমতা উজিরে আজমদের মত কর্মকর্তাদের হাতে স্থানান্তরিত হয়েছিল। যেমন- প্রথমবার ১৮৭৬-৭৮ খ্রিস্টাব্দে ও দ্বিতীয় সাংবিধানিক যুগ ১৯০৯-২০ খ্রিস্টাব্দে সাম্রাজ্যের শেষদিকে। এই দুই সময়ে একটি রাজতান্ত্রিক প্রাতিষ্ঠানিক ক্ষমতা স্থানান্তর কার্যকর করা হয়েছিল, যাতে উজিরে আজমরা সরকার প্রধান হিসেবে প্রধানমন্ত্রী এবং সাধারণ সংসদের প্রধান হিসেবে দায়িত্ব পালন করেছিলেন। তুরস্কের স্বাধীনত যুদ্ধের সময়ে ১৯২২ খ্রিস্টাব্দে পহেলা নভেম্বর এই রাজকীয় পরিবারটি ক্ষমতাচ্যুত হয় এবং সালতানাতের সমাপ্তি ঘটে। পরবর্তী বছর তুরস্ক প্রজাতন্ত্র ঘোষিত হয়। রাজবংশটির বেঁচে থাকা সদস্যদেরকে পার্সোনায়ে নন গ্রাটায়ের অধীনে দেশ থেকে নির্বাসনে পাঠানো হয়। যদিও কিছু সদস্যকে পুনরায় তুরস্কে ফিরে ব্যক্তিগতভাবে বসবাস করার অনুমতি দেয়া হয়েছিল। বর্তমানে এই পরিবারটি ওসমানগলু পরিবার হিসেবে পরিচিত।